Italiano: Qualcuno sale le scale

Qualcuno sale le scale, la notte. Nel buio nessuno osa uscire, a guardare le scale buie, con le loro ringhiere marce e le stelle fredde in alto appuntite, come spilli bianchi, che vogliono trapassarci il cuore. Qualcuno sale le scale nella  notte, con un passo lento si trascina verso le stelle bianche; tutte le notti parte dal fondo nero delle scale, che non si vede e sale, ma nessuo ha il coraggio di guardare chi sia a quell’ora, in cui nessuna persona seria e sana andrebbe su per le scale. Ognuno teme che lui bussi alla porta; e che cosa potremmo dirgli, se ci bussasse alla porta? Che cosa diremmo a nostra discolpa? Che siamo stati giovani e ora non lo siamo più? Che abbiamo voluto bene a qualcuno e ora non gliene vogliamo più? Che abbiamo lasciato morire i morti e non li abbiamo potuti trattenere con noi? Gli dovremmo forse dare conto degli anni sprecati, chiedere perdono per la luna che si tuffa in mare, che mai si volta indietro a guardare il tempo passato, e che ogni volta è un’altra, ma sempre uguale? La vecchia dell’ultimo piano era morta da tre giorni nel suo letto; e persino il suo canarino è stato ucciso nella sua gabbietta. La ragazza tossica che riceveva clienti, al quarto, l’hanno trovata anche lei stecchita. E qualcuno sale le scale di notte.; tutti stiamo in ascolto a sentire quando passa, ma non si sente niente; c’è qualcuno che dice di udire uno strisciare viscido come di una grossa lumaca, qualcuno come un ronzare di moscone; ma io non ho mai sentito niente. Adesso lo sappiamo che verrà fuori il solito pappagallo della televisione, o dei giornali, o di facebook, a dirci che i veri mostri siamo noi, che i veri mostri sono l’indifferenza verso l’angoscia e verso la solitudine della vecchiaia, verso il disagio dei giovani, l’odio e il disprezzo verso la donna, l’indifferenza verso l’indifferenza. Lo sappiamo. Lo sappiamo che i veri mostri siamo noi, sono quelli. Ma intanto abbiamo paura.

Ligure: Quarchidun monta e scae

Quarchidun monta e scae, quande l’é neutte. Into scuo nisciun no s’incalla à sciortî, à ammiâ e scae scue, co-e seu ringhee marse e e stelle freide in erto appissue, comme di pontaieu gianchi, che ne veuan passâ o cheu. Quarchidun monta e scae inta neutte, con un passo lento o se rebella verso e stelle gianche; tutte e neutte o se parte da-o fondo neigro de scae, ch’o no se vedde e o vëgne sciù, ma nisciun no gh’à cheu de ammiâ chi o segge à quell’oa, che nisciuña persoña säia e saña a l’anieiva sciù pe-e scae. Ognidun o l’à poia che lê o ghe picche da-a pòrta; e cöse porriëscimo dîghe, s’o ne picchesse da-a pòrta? Cöse diëscimo à nòstro descarrego? Che semmo stæti zoeni e oua no ô semmo ciù? Che emmo vosciuo ben à quarchidun e oua no ghe voemmo ciù? Che emmo lasciou moî i mòrti e no î emmo posciui trategnî con niatri? Ghe doviëscimo fòscia dâ conto di anni asgreiæ, ciammâ perdon pe-a luña ch’a se bolla in mâ, che mai a se vira inderê à ammiâ o tempo ch’o l’é passou, e che tutte e vòtte a l’é unn’atra, ma delongo pægia? A vegia de l’urtimo cian a l’ea mòrta da trei giorni into seu letto; e fiña o seu canäio o l’é stæto ammassou inta seu gaggetta. A figgia drogâ ch’a reçeiveiva e casañe, a-o quarto, l’an attrovâ stecchia lê ascì. E quarchedun monta e scae de neutte; tutti stemmo in oegion à sentî quand’o passa, ma no se sente ninte: gh’é quarchidun ch’o dixe de sentî un strisciâ leppegoso comme de unna gròssa lumassa, quarchedun o borbonâ comme de un moscon; ma mi no ò mai sentio ninte. Oua ô semmo che vegnià feua o sòlito pappagaggio da televixon, ò di giornali ò de facebook, ch’o ne vegnià à dî che i vëi mostri semmo niatri, che i vëi mostri son l’indifferensa verso l’erlia e a solitæ da veggiaia, verso o desaxo di zoeni, l’ia e o desprexo verso a dònna, l’indifferensa verso l’indifferensa. Ô semmo. Ô semmo che i vëi mostri semmo niatri, son quelli. Ma intanto emmo poia.